
DR.30.10.2003 7 

 

  

 

mengeluarkan bon.  Terpulanglah kepada mereka yang terlibat dalam perniagaan untuk 
memilih mana-mana sesuatu.  Tetapi, kita juga lihat kadang-kadang equity financing ini 
menyebabkan boleh dimainkan dalam pasaran sehingga nilai ekuiti akan jatuh dan syarikat 
yang sedang berjalan dengan baik akan menghadapi masalah.  Ini semua adalah terpulang 
kepada kebijaksanaan  mereka yang terlibat dengan perniagaan.   

 

4. Dr. Tan Seng Giaw [Kepong] minta Perdana Menteri menyatakan apakah 
pesanan beliau untuk menjaminkan demokrasi berparlimen bagi selama-lamanya di dalam 
negara ini sebelum beliau berpisah dari Dewan ini.  Apakah yang dianggap paling penting 
untuk mengekalkan perpaduan negara dan mengelakkan daripada berlakunya terrorisme 
dan serangan pengganas. 

 Perdana Menteri: Tuan Yang di-Pertua, saya mohon izin untuk menjawab soalan 
ini bersama-sama dengan soalan oleh Yang Berhormat bagi Kuala Krai dan Yang 
Berhormat bagi Cheras pada hari ini mengenai perkara yang hampir sama.   

Timbalan Yang di-Pertua [Datuk Lim Si Cheng]:  Ya. 

Perdana Menteri:  Tuan Yang di-Pertua, perkara yang utama berkenaan dengan 
demokrasi ialah ia bukan agama dan ia tidak bebas dari kecacatan.  Demokrasi sebenarnya 
mempunyai banyak kelemahan.  Justeru itu, jika ia diamalkan tanpa mengambil kira 
keadaan di sekeliling dan kesan dari pengamalannya, maka nasib buruk akan menimpa 
rakyat dan negara.  Anarki boleh berlaku kerana keghairahan dengan kebebasan 
demokrasi.  Kepercayaan bahawa jika demokrasi diamalkan, maka segala-galanya akan 
menjadi baik adalah tidak berasas, lebih-lebih lagi jika demokrasi dipaksa supaya diamal 
dengan serta-merta.   

Kita harus ingat Barat mengambil masa hampir 200 tahun untuk sampai ke tahap 
liberal demokrasi yang mereka amal sekarang.  Namun, mereka juga tidak bebas daripada 
kesan kelemahan demokrasi.  Rasuah politik dan manipulasi kuasa masih terdapat dan 
pentadbiran yang baik tidak dapat diadakan.  Sekali-sekala, pemimpin ditembak mati.  
Demokrasi akan membawa pentadbiran yang baik, hanya jika semua pihak faham ideologi 
dan sistem ini dan sedar akan kecacatannya dan batasan-batasan yang ada.  Dengan itu, 
pengamal akan berhati-hati dan mengelak daripada menyalahgunakan kebebasan dan 
sistem yang terdapat dalam demokrasi.  Hari ini, Barat mengaitkan kebebasan individu dan 
minoriti dengan demokrasi sehingga lupa kepada hak majoriti.  Ini menidakkan prinsip 
utama demokrasi iaitu dengan izin, rule by the majority, dengan hak individu dan minoriti 
perlu dilindungi, tetapi tidaklah sehingga hak majoriti dicabul.   

Jika diperhatikan interpretasi demokrasi tidaklah sama antara negara-negara di 
dunia.  Ada yang terlalu bebas sehingga apa sahaja boleh dibuat sebagai hak.  Dengan itu, 
amalan homoseks diterima sebagai satu hak dan perkahwinan sejenis dihalalkan.  Ada 
yang mempunyai Raja Berperlembagaan, presiden yang berkuasa dan yang tidak 
berkuasa, batasan masa untuk pegang jawatan, satu dewan ataupun dua dewan dan 
bermacam lagi.  Semua ini menjadi bukti bahawa terdapat kecurigaan terhadap kebaikan 
demokrasi.   

Sekarang, terdapat kecurigaan dengan kuasa kerajaan pilihan rakyat.  Dengan itu, 
institusi-institusi lain yang tidak dipilih atau ditubuh sendiri, dibenar menghalang kerajaan 
dari menjalankan pentadbiran.  Sebenarnya, asas demokrasi hanyalah hak bagi rakyat 
memilih wakil mereka yang akan menubuhkan kerajaan.  Jika rakyat tidak suka dengan apa 
yang dilakukan oleh kerajaan pilihan mereka, mereka boleh pilih wakil-wakil lain untuk 
menubuhkan kerajaan.  Kebebasan mutlak dalam demokrasi ialah hak memilih wakil yang 
akan menubuhkan kerajaan.  Kebebasan lain bukan hak mutlak yang sebenar.   

Malaysia mempunyai cabaran yang berbeza berbanding dengan yang terdapat di 
negara-negara lain.  Rakyatnya berbilang kaum dan anutan agama, budaya dan bahasa 
kaum-kaum ini menambah perbezaan di antara mereka.  Sementara kita terima kebebasan 
bersuara, kita juga tahu jika sentimen perkauman digembar-gemburkan, maka sudah tentu 
kestabilan negara akan terjejas dan rusuhan kaum berlaku.  Apabila rusuhan berlaku, hak 
asasi dan hak demokrasi rakyat pasti akan hilang.  Mereka mungkin dibunuh, dicederakan, 



mengeluarkan bon. Terpulanglah kepada mereka yang terlibat dalam perniagaan untuk memilih mana-mana sesuatu. Tetapi, kita juga lihat kadang-kadang equity financing ini menyebabkan boleh dimainkan dalam pasaran sehingga nilai ekuiti akan jatuh dan syarikat yang sedang berjalan dengan baik akan menghadapi masalah. Ini semua adalah terpulang kepada kebijaksanaan mereka yang terlibat dengan perniagaan. 4. Dr. Tan Seng Giaw [Kepong] minta Perdana Menteri menyatakan apakah pesanan beliau untuk menjaminkan demokrasi berparlimen bagi selama-lamanya di dalam negara ini sebelum beliau berpisah dari Dewan ini. Apakah yang dianggap paling penting untuk mengekalkan perpaduan negara dan mengelakkan daripada berlakunya terrorisme dan serangan pengganas. Perdana Menteri: Tuan Yang di-Pertua, saya mohon izin untuk menjawab soalan ini bersama-sama dengan soalan oleh Yang Berhormat bagi Kuala Krai dan Yang Berhormat bagi Cheras pada hari ini mengenai perkara yang hampir sama. Timbalan Yang di-Pertua [Datuk Lim Si Cheng]: Ya. Perdana Menteri: Tuan Yang di-Pertua, perkara yang utama berkenaan dengan demokrasi ialah ia bukan agama dan ia tidak bebas dari kecacatan. Demokrasi sebenarnya mempunyai banyak kelemahan. Justeru itu, jika ia diamalkan tanpa mengambil kira keadaan di sekeliling dan kesan dari pengamalannya, maka nasib buruk akan menimpa rakyat dan negara. Anarki boleh berlaku kerana keghairahan dengan kebebasan demokrasi. Kepercayaan bahawa jika demokrasi diamalkan, maka segala-galanya akan menjadi baik adalah tidak berasas, lebih-lebih lagi jika demokrasi dipaksa supaya diamal dengan serta-merta. Kita harus ingat Barat mengambil masa hampir 200 tahun untuk sampai ke tahap liberal demokrasi yang mereka amal sekarang. Namun, mereka juga tidak bebas daripada kesan kelemahan demokrasi. Rasuah politik dan manipulasi kuasa masih terdapat dan pentadbiran yang baik tidak dapat diadakan. Sekali-sekala, pemimpin ditembak mati. Demokrasi akan membawa pentadbiran yang baik, hanya jika semua pihak faham ideologi dan sistem ini dan sedar akan kecacatannya dan batasan-batasan yang ada. Dengan itu, pengamal akan berhati-hati dan mengelak daripada menyalahgunakan kebebasan dan sistem yang terdapat dalam demokrasi. Hari ini, Barat mengaitkan kebebasan individu dan minoriti dengan demokrasi sehingga lupa kepada hak majoriti. Ini menidakkan prinsip utama demokrasi iaitu dengan izin, rule by the majority, dengan hak individu dan minoriti perlu dilindungi, tetapi tidaklah sehingga hak majoriti dicabul. Jika diperhatikan interpretasi demokrasi tidaklah sama antara negara-negara di dunia. Ada yang terlalu bebas sehingga apa sahaja boleh dibuat sebagai hak. Dengan itu, amalan homoseks diterima sebagai satu hak dan perkahwinan sejenis dihalalkan. Ada yang mempunyai Raja Berperlembagaan, presiden yang berkuasa dan yang tidak berkuasa, batasan masa untuk pegang jawatan, satu dewan ataupun dua dewan dan bermacam lagi. Semua ini menjadi bukti bahawa terdapat kecurigaan terhadap kebaikan demokrasi. Sekarang, terdapat kecurigaan dengan kuasa kerajaan pilihan rakyat. Dengan itu, institusi-institusi lain yang tidak dipilih atau ditubuh sendiri, dibenar menghalang kerajaan dari menjalankan pentadbiran. Sebenarnya, asas demokrasi hanyalah hak bagi rakyat memilih wakil mereka yang akan menubuhkan kerajaan. Jika rakyat tidak suka dengan apa yang dilakukan oleh kerajaan pilihan mereka, mereka boleh pilih wakil-wakil lain untuk menubuhkan kerajaan. Kebebasan mutlak dalam demokrasi ialah hak memilih wakil yang akan menubuhkan kerajaan. Kebebasan lain bukan hak mutlak yang sebenar. Malaysia mempunyai cabaran yang berbeza berbanding dengan yang terdapat di negara-negara lain. Rakyatnya berbilang kaum dan anutan agama, budaya dan bahasa kaum-kaum ini menambah perbezaan di antara mereka. Sementara kita terima kebebasan bersuara, kita juga tahu jika sentimen perkauman digembar-gemburkan, maka sudah tentu kestabilan negara akan terjejas dan rusuhan kaum berlaku. Apabila rusuhan berlaku, hak asasi dan hak demokrasi rakyat pasti akan hilang. Mereka mungkin dibunuh, dicederakan,